Diari Oficial de la Generalitat Valenciana


Sumari del DOGV 966, del 21-12-1988 (1988/812710)

DECRET 192/1988, de 12 de desembre, del Consell de la Generalitat Valenciana, pel qual es creada la Comissió de la Trobada Internacional de les Cultures i de les Expressions Musicals.
---------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/12/12/192/dof/vci/html**

### Dades del document

Número de DOGV
:   966

Data del DOGV
:   21-12-1988

Secció del DOGV
:   DISPOSICIONS GENERALS

Número del document
:   1988/812710


Data del document
:   12-12-1988

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 192/1988, de 12 de desembre, del Consell de la Generalitat Valenciana, pel qual es crea la Comissió de la Trobada Internacional de les Cultures i de les Expressions musicals.  
El Ple de les Corts Valencianes, en sessió celebrada l'11 de maig de 1988, va aprovar la Resolució número 64/11 sobre la celebració a la Comunitat Valenciana d'una Trobada Internacional de les Cultures i de les Expressions Musicals, que amb el títol genéric de «Las Cuatro Estaciones» es desplegarà entre els anys 1991 i 1992.  
El Govern Valencià acollint la iniciativa dels Grups Parlamentaris de les Corts Valencianes i conscient de l'interès d'aportar una de les nostres mes arrelades manifestacions culturals als projectes internacionals de la dècada dels noranta, considera que s'han d'establir les disposicions organitzatives que permetan le realització dels actes de «Las Cuatro Estaciones».  
En atenció d'aquestes motius, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en sessió celebrada el dia 12 de desembre de 1988,  
DECRETE:  
Article primer  
Es creada la Comissió de la Trobada Internacional de les Cultures i de les Expressions Musicals que serà celebrada a la Comunitat Valenciana amb la denominació de «Las Cuatro Estaciones».  
Article segon  
Seran funcions de la Comissió la preparació, la programació i l?organització dels actes de la Trobada Internacional de les Cultures i de les Expresions Musicals, i també promoure les iniciatives institucionals i socials que en permetan una participació àmplia de la societat valenciana en la realització.  
Article tercer  
Un. La Presidència d'Honor de la Comissió serà ostentada pel President de la Generalitat Valenciana.  
Dos. La Comissió estarà presidida pel Conseller de Cultura, Educació i Ciència.  
Tres. Seran membres de la Comissió:  
a) Un representant per cadascun dels Grups Parlamentaris de les Corts Valencianes, designat pel President del Grup d'entre els seus membres.  
b) Dos representants de la Conselleria de Cultura, Educació i Ciència, amb rang de Director General.  
c) Un representant de la Conselleria d'Economia i Hisenda, amb categoria de Director General.  
d) Un representant de cadascuna de les Diputacions d'Alacant, Castelló i València, nomenat pel President respectiu d'entre els membres de la Corporació.  
e) Un representant de cadascun dels Ajuntaments d'Alacant, Castelló de la Plana i València, nomenat pel Alcalde respectiu d'entre els membres de la Corporació.  
f) Un representant del Consell Valencià de Cultura, nomenat pel seu President.  
g) Tres personalitats de prestigi reconegut en la vida cultural, social i econòmica valenciana designades pel Conseller de Cultura, Educació i Ciència.  
Article quart  
El President de la Comissió nomenarà un Comissari, que en serà membre, com a responsable de la gestió dels actes de la Trobada Internacional de les Cultures i de les Expressions Musicals.  
Article cinquè  
El funcionament de la Comissió es regirà pel que disposen les normes que són dictades en desenrotllament d'aquest Decret i, si s'escau, pel que estableix el Capítol II del Títol Primer de la Llei de Procediment Administratiu.  
DISPOSICIONS FINALS  
Primera  
Es facultat el Conseller de Cultura, Educació i Ciència perquè adopte les mesures que calguen per a l'aplicació i el desenrotllament d'aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 12 de desembre de 1988.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI